Mandat ta' Inibizzjoni Numru 1949/2018/1 LM MALTA QORTI ĊIVILI PRIM'AWLA ONOR. Illum id-19 ta' Diċembru, 2018 Mandat ta' Inibizzjoni Numru: 1949/2018/1 LM jgħid: Rat ir-Rikors tar-rikorrenti Malcolm Di Bartolo (ID 178773M) u martu Rachel Karen sive Karen Di Bartolo (ID 826250M) li ġie ppreżentat fit-30 ta' Novembru, 2018, li Illi l-esponenti, sabiex jikkawtela d-drittijiet tiegħu, jixtieq iżomm lill-intimati milli jokkupaw, jagħlqu l-aċċess għal u japproprjaw esklussivament għalihom, jew għal min Qrati tal-Ġustizzja Paġna 1 minn 25 Mandat ta' Inibizzjoni Numru 1949/2018/1 LM minnhom, bi kwalunkwe mod, il-porzjoni art ta' circa ħames mija u ħamsa u disgħin metri kwadri (595 m.k.) formanti parti mill-għalqa denominata "Tal-Għoqod", f'San Madliena, Is-Swieqi, liema porzjoni ta' art hija mmarkata bil-kuluri oranġjo u roża fuq il-pjanta hawn annessa bħala 'Dok. A'; Għall-aħjar istruzzjoni ta' dawn il-proċeduri jiġi ddikjarat is-segwenti: Illi permezz ta' kuntratt ta' kompravendita datat 12 ta' Lulju, 2010 fl-atti tan-Nutar Dottor John Mifsud Camilleri (Dok. 'B' hawn anness), l-esponenti akkwistaw mingħand Edgar Garzia, Paul Garzia, John Garzia, Antonella Bernard née Garzia, ilkoll aħwa u eredi tal-AIC John Garzia; (A) Il-villa, inkluż il-garage sottostanti, mingħajr numru uffiċjali bl-isem 'Madonnina', fi Triq iż-Żebbuġ, fil-kontrada denominata 'The Gardens' San Ġiljan u liema proprjetà immobbli tokkupa l-art tal-kejl superfiċjali ta' circa tmien mija u sitta u ħamsin metri kwadri (856 m.k.); u (B) Id-drittijiet ta' proprjetà kollha tal-vendituri appartenenti lilhom fuq porzjoni oħra mill-istess art tal-kejl ta' circa seba' mija metri kwadri (700m.k.) u tikkonfina mill- majjistral ma' Regional Road, mill-grigal bil-villa u l-art tal-madwar (imsemmija supra fil-paragrafu 'A') u mil-lbiċ bi Triq iż-Żebbuġ. Illi kif jirriżulta mill-kuntratt ta' diviżjoni datat 18 ta' Ottubru, 1963 fl-atti tan- Nutar Dottor Maurice Mifsud Camilleri (hawn anness Dokument 'C'), l-AIC Edwin England Jecheva Farrugia Grech, l-AIC John Garzia u l-Prof. Dottor Joseph Barbaro Sant kienu oriġinarjament akkwistaw tmien mija u erbgħin qasab kwadri (840 q.k.) tal- għalqa formanti parti mill-għalqa denominata 'Tal-Għoqod', f'San Madliena, Is-Swieqi. Bil- kuntratt ta' diviżjoni lill-AIC Edwin England Jecheva Farrugia Grech (awtur ta' Mercury plc), kienet ġiet assenjata porzjoni diviża tal-kejl ta' 225.5 q.k.; lill-AIC John Garzia ġiet assenjata porzjoni diviża tal-kejl ta' 224.5 q.k. u lill-Prof. Dottor Joseph Barbaro Sant ġiet assenjata porzjoni diviża tal-kejl ta' 290 q.k. B'hekk it-tliet partijiet żammew di proprjetà komuni bejniethom ir-rimanenti mitt (100) qasba kwadra. Illi l-porzjoni ta' art mertu tal-mandat ta' inibizzjoni odjern hija proprju dik l-art li nżammet di proprjetà komuni u li llum tappartjeni lis-soċjetà intimata Mercury plc, oriġinarjament appartenenti lill- esponenti konjugi Miller, oriġinarjament appartenenti lill-AIC John Garzia, u lis- suċċessuri tal-Profs. Dottor Joseph Barbaro Sant, fil-kwota ta' terz indiviż kull wieħed. Qrati tal-Ġustizzja Paġna 2 minn 25 Mandat ta' Inibizzjoni Numru 1949/2018/1 LM Riċentement l-intimati bdew jagħlqu l-aċċess għall-imsemmija porzjoni diviża ta' art bil-bini ta' 'gate' u dana kollu b'mod vjolenti u klandestin sabiex b'hekk iċaħħdu lill-esponenti mit-tgawdija u użu tal-istess porzjoni diviża ta' art, di jirriżulta mill-annessi ritratti, hawn annessi proprjetà komuni, u dan kif komplessivament bħala Dok. Illi d-drittijiet tal-esponenti għandhom jirriżultaw anki fuq bażi prima facie; Illi l-ħtieġa ta' dan il-mandat huwa evidenti sabiex jiġu protetti b'mod adegwat l- interessi tal-esponenti u ma jsofru ebda ħsara irreparabbli. Illi stante l-urġenza tal-każ l-esponenti jitolbu li t-talba tagħhom tintlaqa' provviżorjament. Illi l-esponenti se jiġi ppreġudikat jekk l-intimat ma jiġix inibit kif ingħad. Għaldaqstant, l-esponenti umilment jitlob lil din l-Onorabbli Qorti jogħġobha tordna l-ħruġ ta' mandat ta' inibizzjoni sabiex iżommu lill-intimati milli jkomplu jagħmlu l-ħwejjeġ hawn fuq imsemmija. id-digriet tagħha tat-30 ta' Novembru, 2018 fejn laqgħet ir-Rikors provviżorjament u rriservat li tipprovdi b'mod definittiv fi stadju ulterjuri, u dan ai termini tal-artikolu 875(2) tal-Kap. Rat illi s-soċjetajiet intimati Mercury plc u B&B Construction Limited ġew debitament notifikati bir-Rikors fit-30 ta' Novembru, 2018. Rat ir-Risposta tal-intimata Mercury plc (C27497) li ġiet ippreżentata fil-5 ta' Diċembru, 2018, li tgħid kif ġej: Illi l-esponenti ġiet notifikata b'mandat ta' inibizzjoni (1949/2018) intiż biex iżommha milli: Qrati tal-Ġustizzja Paġna 3 minn 25 Mandat ta' Inibizzjoni Numru 1949/2018/1 LM "Jokkupaw, jagħlqu l-aċċess għal u japproprjaw esklussivament għalihom, jew għal min minnhom, bi kwalunkwe mod, il-porzjoni art ta' circa ħames mija u ħamsa u disgħin metri kwadri (595m.k.) formanti parti mill-għalqa denominata 'Tal-Għoqod', f'San Madliena, Is-Swieqi, liema porzjoni ta' art hija mmarkata bil-kuluri oranġjo u roża fuq il- pjanta hawn annessa bħala 'Dok. Bil-preżenti l-esponenti qiegħda tikkontesta din it-talba u tressaq din ir-risposta: A. Fatti tal-Każ Illi Mercury plc hija proprjetarja ta' qasam art formanti parti mill-għalqa magħrufa bħala 'Tal-Għoqod' f'San Madliena, Is-Swieqi, liema art tinkludi l-porzjoni mertu tal-preżenti mandat t'inibizzjoni. L-għerq tat-titolu ta' Mercury plc jista' jinġabar fil-qosor kif ġej:  B'att tan-Nutar Dottor Maurice Mifsud Camilleri tas-17 ta' Settembru, 1960, l-AIC Edwin Collict Jecheva Farrugia Grech (f'isem is-soċjetà Edwin Collict Jecheva Farrugia Grech and Son), l-AIC John Garzia u l-Prof. Dottor Joseph Barbaro Sant akkwistaw terz indiviż kull wieħed tal- għalqa tal-Għoqod tal-kejl totali ta' circa 513-il qasba kwadra circa (ekwivalenti għal 2,252.58 metru kwadru), kif soġġetta għal ċens annwu u perpetwu pagabbli lill- aħwa Il-Marsa;  B'att tan-Nutar Dottor Paul Galea Taylor tat-3 ta' Diċembru, 1960, l-istess partijiet ħadu b'enfitewsi perpetwa mingħand il-Kurja Arċiveskovili art kontigwa tal-kejl ta' 327 qasba kwadra (ekwivalenti għal 1.435.86 metru kwadru) soġġetta għal ċens ta' erbgħin lira fis-sena;  B'hekk l-imsemmija Collict Jecheva Farrugia Grech, Garzia u Barbaro Sant saru proprjetarji f'ishma indiviżi ta' medda art ta' tmien mija u erbgħin qasab kwadri (840q.k.) formanti parti mill-għalqa denominata 'Tal-Għoqod' f'San Ġiljan;  Permezz ta' kuntratt ta' diviżjoni datat 18 ta’ Ottubru, 1963 fl-atti tan-Nutar Dottor Maurice Mifsud Camilleri (anness mal-mandat bħala ‘Dokument C’), lill-AIC Edwin England Jecheva Farrugia Grech nomine kienet ġiet assenjata porzjoni diviża tal-kejl ta’ 225.5q.k.; lill-AIC John Garzia ġiet assenjata porzjoni diviża tal-kejl ta’ 224.5q.k. u l-Prof. Dottor Joseph Barbaro Sant ġiet assenjata porzjoni diviża tal-kejl ta’ 290q.k.  Mercury plc saret proprjetarja tal-istess art stante illi hija s-suċċeditriċi fid- drittijiet u l-obbligazzjonijiet kollha tas-soċjetà England Sant Fournier & Son Limited Qrati tal-Ġustizzja Paġna 4 minn 25 Mandat ta' Inibizzjoni Numru 1949/2018/1 LM (C414) u dan kif jirriżulta mill-avviż pubblikat fil-Gazzetta tal-Gvern tat-12 ta' Frar, 2001; Illi fuq l-art tagħha, l-esponenti Mercury plc bniet u ttrasferiet żewġ vilel, ċioe villa Carmen u villa 'Dar il-Hena', imma jonqos parti mill-istess art li baqgħet ma ġietx żviluppata. L-art mertu tal-mandat t'inibizzjoni tifforma parti mill-istess art. Dan ġie rikonoxxut ġudizzjalment fis-sentenza 'Mercury plc vs Emanuel sive Manuel Khedhri et' deċiża mill-Prim Awla tal-Qorti Ċivili fl-20 ta' Ottubru, 2005, liema sentenza ma ġietx appellata u għaddiet in ġudikat (kopja annessa bħala Dok. Il-proċeduri li wasslu għal dik is-sentenza kienu fil-fatt infetħu minn Mercury plc stess wara illi l- konvenut Emanuel Khedhri kien ta bidu għal xi xogħlijiet proprju fl-art mertu ta' dan il-mandat t'inibizzjoni. Illi f'dik il-kawża, li kienet addirittura actio rei vindicatoria (u allura b'oneru iebes ta' prova), il-Qorti ddikjarat illi l-esponenti kienet 'irnexxielha tipprova t-titolu tagħha' u laqgħet it-talbiet kollha tal-attriċi. Għandu jingħad ukoll illi matul is-snin l-art de quo ġiet rikonoxxuta bħala li tappartjeni u hija fil-pussess ta' Mercury plc inkluż minn Di Bartolo stess, tant illi meta dan tal-aħħar xtaq jarma palk (band stand) fuq l-istess art fl-okkażjoni ta' attività li organizza d-dar tiegħu, huwa kien avviċina u talab permess lill-esponenti. Illi permezz ta' kuntratt datat 12 ta' Lulju, 2010 fl-atti tan-Nutar Dottor John Mifsud Camilleri (esebita bħala 'Dok. B' fil-mandat ta' inibizzjoni), ir-rikorrenti Miller akkwistaw mill- eredi tal-AIC John Garzia dik il-porzjoni art li kien akkwista l-istess AIC John Garzia fil-kuntratt ta' diviżjoni tal-1963. Illi r-rikorrenti jidher illi, minbarra li qed isostnu illi huma s-sidien tal-art ġia ta' Garzia, Miller qegħdin jippretendu wkoll xi drittijiet fuq l-art proprjetà tal- intimata Mercury plc f'liema art l-istess intimata bdiet tagħmel xi xogħlijiet qabel twaqqfet bil-mandat odjern. L-esponenti ssostni illi t-talbiet ta' Di Bartolo għandhom jiġu miċħuda inter alia għaliex: (i) Prima facie ma jirriżultawx id-drittijiet illi Di Bartolo qed jippretendi fuq l-art; u (ii) F'kull każ ma jissussistux l-elementi l-oħra meħtieġa għall-ħruġ tal-mandat, inkluż l-element ta' 'preġudizzju irrimedjabbli'. Qrati tal-Ġustizzja Paġna 5 minn 25 Mandat ta' Inibizzjoni Numru 1949/2018/1 LM B Ir-rekwiżiti għall-ħruġ ta' mandat ta' inibizzjoni Illi l-artikolu 873 tal-Kap. 12 tal-Liġijiet ta' Malta espressament jipprovdi illi sabiex talba għall-ħruġ ta' mandat ta' inibizzjoni tkun tista' tintlaqa' jinħtieġ illi l-Qorti tkun sodisfatta: a) Li jkun meħtieġ sabiex jitħarsu l-jeddijiet tar-rikorrent; b) Li dak ir-rikorrent prima facie jidher li għandu dawk il-jeddijiet u c) Li l-mandat ikun meħtieġ sabiex jitħarsu l-jeddijiet tar-rikorrent1. M'hemmx għalfejn jingħad illi dawn ir-rekwiżiti jridu jiġu kollha sodisfatti sabiex il- mandat jinħareġ.2 Ġie wkoll ritenut illi mandat t'inibizzjoni "huwa mezz eċċezzjonali u mhux normali ta' provvediment legali u l-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal-Mandat, il-jedd li jista' jkollu jitneħħa darba għal dejjem u b'mod irrimedjabbli … It-tiftix li trid tagħmel il-Qorti huwa dak jekk, bl-għemil Ii minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu fil-waqt li ħareġ it-talba għall-ħruġ tal-Mandat3" (enfasi miżjuda). Illi hija ġurisprudenza kostanti ta' dawn il-Qrati illi t-tielet rekwiżit għall-ħruġ tal- mandat (ċioe li l-mandat ikun meħtieġ sabiex jitħarsu l-jeddijiet tar-rikorrent) mhuwiex sodisfatt f'każ illi l-preġudizzju soffert mir-rikorrenti jista' jiġi sanat bil-ħlas ta' danni. Dan għaliex ir-rikorrent għandu l-ewwelnett iġib prova illi l-preġudizzju li jista' jsofri huwa wieħed irrimedjabbli u li ma jistax jiġi evitat ħlief bil-ħruġ ta' mandat ta' inibizzjoni – jekk ir-rikorrenti jkollu rimedju eventwali permezz ta' kawża għal danni ma jkollux il-jedd li jitlob il-ħruġ ta' mandat ta' inibizzjoni. Il-Qorti fl-applikazzjoni tal-liġi dwar kif u meta għandu jinħareġ mandat ta' inibizzjoni għandha tuża interpretazzjoni restrittiva. Fis-sentenza 'Micallef Grimaud vs. Micallef Grimaud' mogħtija mill-Qorti tal-Appell intqal: Ċiv. 5.8.1954) u Direttur tal-Kuntratti et vs. George Sammut Vasquez (Kumm. Issir referenza wkoll għal deċiżjoni aktar riċenti fl-ismijiet 'Malta Union of Bank Employees vs. Bank of Valletta plc', 27.01.2014, fejn dawn l-elementi ġew riprodotti. 2 Għalkemm dan huwa rekwiżit statutorju ċar, ġie wkoll imtenni f'diversi deċiżjonijiet tal-Qrati tagħna, fosthom Grech pro et noe vs. Manfré Vol. LXXII.II.290 – Appelli Ċivili, 14 ta' Lulju, 1988. 3 Charles Cohen vs. Saviour Rodwell, Prim Awla, 25/01/2005; Angelo Sammut Vasquez vs. Marin Agius Gatt, Qorti tal-Kummerċ, Rikors Numru 3135/94, Deċiż 22/09/1995. Paġna 6 minn 25 Qrati tal-Ġustizzja Mandat ta' Inibizzjoni Numru 1949/2018/1 LM isiru fi żmien meta jew "Il-mandati kawtelatorji, appuntu għaliex pretensjoni għadhom ma jkunux ġudizzjarjament aċċertati u stabbiliti, huma odjużi u d-dispożizzjonijiet tal-liġi dwarhom għandhom jirċievu interpretazzjoni rigoruża.4" Intqal ukoll illi: "Il-mansjoni ta' din il-Qorti mhuwiex li tiddeċiedi finalment dwar il-pretensjonijiet tagħhom fil-mertu iżda huwa limitat u ċirkoskritt biex tara jekk huwiex sodisfatt dak li trid il-liġi sabiex ikun operattiv Mandat ta' Inibizzjoni. Il-Mandat ta' Inibizzjoni huwa mezz proċedurali eċċezzjonali. Għalhekk ma jistax jinħareġ il-Mandat jekk il- ħsara lamentata mir-rikorrent tkun tista' tiġi rimedjata mod ieħor.5" (enfasi miżjuda) Illi għalhekk jiġi sottomess illi l-fatti tal-każ għandhom jiġu eżaminati fid-dawl ta' dawn ir-rekwiżiti stabbiliti mil-liġi u l-każistika nostrana. B.1 Il-Prinċipji applikati għall-każ in eżami Preliminarjament Illi t-talba għall-ħruġ tal-mandat ta' inibizzjoni għandha tiġi miċħuda minnufih għaliex tmur kontra n-normi tal-ordni pubbliku u senjatament tmur kontra d-dispost tal-Kap. 368 dwar Taxxa fuq Dokumenti u Trasferimenti. Minn qari tal-liġi li tipproteġi l-erarju tal-Istat, din l-Onorabbli Qorti tinnota li fuq l- assenjazzjoni6 tad-drittijiet li fuqhom qed ivantaw pretensjoni r-rikorrenti ma tħallset ebda taxxa nonostante d-dispost ċar tal-artikolu 9 tal-Kap. (1) Meta f'dokument li titħallas fuqu taxxa ad valorem il-valur reali ma jkunx jidher mid-dokument innifsu jew minn xi dokument ieħor mehmuż miegħu, jew 4 8 ta' Marzu, 1968. 5 Dr Kenneth Melillo Fenech noe vs. Direttur Ġenerali tal-Kuntratti, Prim Awla. 26 ta' Marzu, 2014. 6 Trasferiment jinkludi assenjazzjoni. Qrati tal-Ġustizzja Paġna 7 minn 25 Mandat ta' Inibizzjoni Numru 1949/2018/1 LM imsemmi fih, il-partijiet għandhom jagħmlu dikjarazzjoni ta' dak il-valur skont ma kienu jistmawh, u t-taxxa tiġi likwidata u mħallsa fuq il-valur reali hekk iddikjarat." Illi jsegwi li ladarba din l-assenjazzjoni vaga saret bla valur u bla ħlas ta' taxxa tali dokument ma jistax jinġieb bħala bażi ta' pretensjoni quddiem Qorti ta' Ġustizzja u dana kif jirriżulta mill-artikolu 13 tal-Kap. Kull dokument suġġett għal taxxa taħt dan l-Att u li fuqu ma tkunx tħallset taxxa, ma jistax, ħlief fi proċeduri kriminali, jinġieb bħala prova quddiem xi qorti, arbitru jew perit." Illi għalhekk fuq bażi ta' ordni pubbliku u b'mod preliminari r-rikors għandu jiġi miċħud bl-ispejjeż għaliex it-talba hija bbażata fuq att li fuqu ma tħallsitx taxxa u b'hekk inammissibbli quddiem kwalunkwe Qorti. Illi fattwalment ukoll fuq bażi ta' prima facie, huwa ċar li r-rikorrenti m'għandhomx id-drittijiet ta' proprjetà illi huma qed ivantaw fuq l-art de quo. Kemm hu hekk, saħansitra l-kuntratt tal-2010 illi fuqu qed isejsu l-allegat dritt tagħhom huwa għal kollox vag fir-rigward tal-art mertu tal-mandat. Hekk, fl-imsemmi kuntratt datat 12 ta' Lulju, 2010 fl-atti tan-Nutar Dottor John Mifsud Camilleri (esebit bħala 'Dok. B' fil-mandat ta' inibizzjoni) fejn ir-rikorrenti Di Bartolo akkwistaw mill-eredi tal-AIC John Garzia dik il-porzjoni art li kienu akkwistaw l- istess AIC John Garzia fil-kuntratt ta' diviżjoni, jingħad, fil-klawsola 9, li: Qrati tal-Ġustizzja Paġna 8 minn 25 Mandat ta' Inibizzjoni Numru 1949/2018/1 LM Illi mid-diċitura ta' din il-klawsola huwa ċar li l-esponenti stess mhumiex ċerti fuq id- drittijiet illi jgħidu li għandhom u hemm dubju dikjarat dwar il-jeddijiet allegatament spettanti lilhom fuq l-art in kwistjoni. Kieku ma kienx hemm dubbju l-kuntratt kien jagħmel referenza għall-fatt li l-art in kwistjoni kienet (kif qegħdin jgħidu issa) in komun bejn il-partijiet. Minflok, il-kuntratt huwa redatt bl-aktar mod vag, tant li jagħti l-impressjoni illi jekk l-akkwirenti għandhom xi dritt, dan huwa semmai xi dritt ta' kumpens mingħand il-Gvern. Għalhekk, ma jista' jkun hemm l-ebda jedd prima facie tar-rikorrenti li ma jistax jiġi rimedjat għaliex hemm ab initio dubju dwar id-drittijiet tar-rikorrenti fuq l-art in kwistjoni. Għall-kuntrarju, u kif ġia ġie spjegat, l-esponenti ġia għandha favur tagħha sentenza tal-Qorti li għaddiet in ġudikat u li tirrikonoxxi d-drittijiet tagħha. Hekk fil-kawża 'Mercury plc vs Emanuel sive Manuel Khedhri et', deċiża mill-Prim Awla tal-Qorti Ċivili fl-20 ta' Ottubru 2005, il-proċeduri kienet ippremettiet illi: intimati f'dawn is-soċjetà "Mercury plc" tippossjedi l-biċċa art diviża, akkwistata bil-kuntratt ta' qsim magħmul in atti Nutar Dottor Maurice Mifsud Camilleri tat-tmintax (18) ta' Ottubru, elf disa' mija u tlieta u sittin (1963) u deskritta bħala t-tielet (3) porzjoni fl-istess kuntratt liema porzjoni art hija soġġetta għar-rata tagħha ta' ċens annwu u perpetwu ta' sittin lira (LM60). B'mod aktar preċiż is-soċjetà "Mercury plc" tippossjedi r-rimanenti parti mill-biċċa art imsemmija, u ċioe dik il-parti li tibqa' wara li jitnaqqas (a) il-villa 'Carmen' li nbiegħet minn 'England Sant Fournier & Son Limited' lill-konvenut Qrati tal-Ġustizzja Paġna 9 minn 25 Mandat ta' Inibizzjoni Numru 1949/2018/1 LM Samuel Dobler in atti Nutar George Gabaretta du Puis tal-erbatax (14) ta' Settembru elf disa' mija u tnejn u sebgħin (1972) u (b) l-villa 'Santa Venera', bil-garage tagħha li nbiegħet minn 'England Sant Fournier & Son Limited' lil terzi in l-istess atti tad- dsatax (19) ta' Lulju elf disa' mija u erbgħa u tmenin (1984).' Inolre, s-soċjetà intimata ppremettiet ukoll li, 'Is-soċjetà esponenti bħala suċċeditriċi tas-soċjetà 'England Sant Fournier & Son Limited' minn dejjem gawdiet il-pussess pacifiku u pubbliku tar-rimanenti porzjon art imsemmija' (enfasi miżjuda). Ġara li wieħed mill-konvenuti (Samuel Dobler) f'dik il-kawża kien akkwista villa Carmen deskritt hawn fuq. Il-konvenuti kienu qabdu xi kuntratturi sabiex jagħmlu xogħlijiet fuq il-porzjon art fil-parti kontestata. Il-konvenuti f'dik il-kawża vantaw titolu ta' proprjetà fuq il-parti ta' din l-art mertu ta' dan il-mandat. Fl-actio rei vindicatoria li segwiet, il-Qorti kienet iddeċidiet li, 'Għaldaqstant, għar-raġunijiet premessi, tiddisponi mill-kawża billi tiċħad l-eċċezzjonijiet kollha tal-konvenuti, u wara li tiddikjara li l-porzjon art mertu ta' din il-kawża u deskritta fiċ-ċitazzjoni hija proprjetà tas-soċjetà attriċi.' Illi hawnhekk għandna dikjarazzjoni li l-art deskritta mis-soċjetà intimata fil-kawża ċitata hija fil-fatt proprjetà tal-intimata. Il-porzjoni rimanenti mill-art akkwistata mill-AIC Edwin England Jecheva Farrugia Grech (u sussegwentement Mercury plc) tal-għalqa formanti parti mill-għalqa denominata 'Tal-Għoqod' f'San Ġiljan (kuntratt ta' diviżjoni datat 18 ta' Ottubru, 1963), hija fil-fatt l-art mertu tal-mandat odjern. B.2 Dannu irrimedjabbl? Illi mingħajr preġudizzju għas-suespost l-esponenti ssostni illi lanqas ġew ippruvati r- rekwiżit tal-preġudizzju u l-irrimedjabbilità. Illi f'dan il-każ jirriżulta illi s-sid tal-proprjetà ġiet konsistentement rikonoxxuta illi hija Mercury plc u għalhekk mhux ċar il-preġudizzju ta' Miller jekk Mercury plc titħalla tiżviluppa l-art. Għall-kuntrarju, jekk hemm xi ħadd illi ħa jbati preġudizzju jekk jintlaqgħu t-talbiet tar-rikorrenti hija l-esponenti stess illi ma tistax tiżviluppa sit illi jispiċċa jitħalla mitluq. Ma jistax ma jingħadx ukoll illi l-kuntratturi kienu ġia ġew inkarigati, u għalhekk it-twaqqif tax-xogħol qed iwassal għal danni inġenti kull jum li jgħaddi. Fid-dawl taċ-ċirkostanzi tal-każ, mhux talli r-rikorrenti ma ppruvawx li qed ibatu jew ser ibatu preġudizzju iżda għall-kuntrarju huma r-rikorrenti illi qegħdin jilledu d-drittijiet tal-intimat. Qrati tal-Ġustizzja Paġna 10 minn 25 Mandat ta' Inibizzjoni Numru 1949/2018/1 LM F'kull każ, jekk dato ma non concesso ser jirriżulta illi r-rikorrenti għandhom raġun, huma ser ikollhom jedd għal danni ladarba l-jedd tar-rikorrenti jista' jissarraf f'kawża għad-danni, m'hemmx lok għall-mandat odjern, u dan skont ġurisprudenza kostanti ta' din l-Onorabbli Qorti. Illi prima facie jidher li l-art in kwistjoni hija tal-intimati u dan għaliex hemm dubbju dwar drittijiet li qed jivvantaw ir-rikorrenti fuq l-art in kwistjoni u hemm sentenza tal-Qorti fejn hemm deċiżjoni li turi li l-art in kwistjoni hija proprjetà tal-intimat. Għalhekk ma hemmx dritt li qed jiġi ppreġudikat irrimedjabbilment. Għal dawn ir-raġunijiet, l-esponenti umilment tissottometti illi t-talbiet tar-rikorrenti għandhom jiġu miċħuda bl-ispejjeż kontra tagħhom. Is-soċjetà intimata B&B Construction Limited (C5418) għad li kienet debitament notifikata bl-atti ta' dan il-Mandat, hija ma ppreżentat l-ebda risposta u m'għamlet l-ebda sottomissjonijiet waqt it-trattazzjoni tar-Rikors. Rat id-dokumenti esebiti u l-atti kollha tar-Rikors. Semgħet it-trattazzjoni tal-partijiet. Rat il-verbal tal-udjenza tas-6 ta' Diċembru, 2018 fejn ir-Rikors tħalla għal provvediment kamerali li qed jingħata llum. Rat l-artikoli rilevanti tal-Kap. 12 relattivi għal mandati ta' inibizzjoni, u partikolarment l-artikoli 831, u 873 sa 877 tal-Kap. 12 tal-Liġijiet ta' Malta. Qrati tal-Ġustizzja Paġna 11 minn 25 Mandat ta' Inibizzjoni Numru 1949/2018/1 LM Il-kwistjoni bejn il-partijiet Permezz tat-talba tagħhom ir-rikorrenti qegħdin jitolbu lil din il-Qorti żżomm lis-soċjetajiet intimati milli jokkupaw, jagħlqu l-aċċess għal u japproprjaw esklussivament għalihom, il-porzjoni art ta' circa ħames mija u ħamsa u disgħin metru kwadru (595m.k.) formanti parti mill-għalqa 'Tal-Għoqod', fil-limiti ta' Il-Birgu, u dan peress li r-rikorrenti jsostnu li huma komproprjetarji, flimkien mas-soċjetà intimata Mercury plc, ta' porzjon minn din l-art li oriġinarjament kien ġie akkwistat mill-awturi fit-titolu tal-partijiet, u li f'parti minnha bil-kejl ta' mitt qasba kwadra (100q.k.) inżammet b'mod indiviż bejniethom. rikorrenti qegħdin jitolbu lill-Qorti żżomm lill-intimati milli jagħlqu l-aċċess għal din il-parti tal-art permezz ta' xatba, u dan sabiex kwalsiasi jeddijiet li huma jista' għandhom fuq dik l-art jew fuq xi parti minnha ma jisfawx leżi. Is-soċjetà intimata Mercury plc min-naħa tagħha wieġbet li l-pretensjoni tar- rikorrenti mhijiex fondata, u li dawn m'għandhom l-ebda jeddijiet fuq l-art inkwistjoni. Is-soċjetà intimata Mercury tat il-provenjenza ta' din l-art, u qalet li wara li bejn il-perit Edwin England Jecheva Farrugia Grech, il-perit John Garzia, li hu l-awtur fit-titolu tar-rikorrenti, u Prof. Joseph Barbaro Sant sar l-att ta' diviżjoni fit- 18 ta' Ottubru, 1963, dawn saru sidien ta' porzjonijiet diviżi minn din l-art. L- intimata Mercury plc spjegat li hija suċċessur fid-drittijiet u obbligazzjonijiet kollha tas-soċjetà England Sant Fournier & Son Limited, li kienet bniet u żviluppat żewġ vilel, bl-isem 'Villa Carmen' u 'Villa Dar il-Hena' fuq din l-art, filwaqt li parti mill-art, dik mertu ta' dawn il-proċeduri tħalliet mhux żviluppata. L-intimata Mercury plc qalet li r-rikorrenti akkwistaw titolu fuq l-art Qrati tal-Ġustizzja Paġna 12 minn 25 Mandat ta' Inibizzjoni Numru 1949/2018/1 LM li kienet tal-perit John Mifsud Camilleri permezz ta' kuntratt tat-12 ta' Lulju, 2010, u li dan il-kuntratt huwa wieħed vag fir-rigward tal-art mertu tal-Mandat, u dan stante li kwalsiasi jeddijiet akkwistati mir-rikorrenti fuq dan il-porzjon art mertu ta' dan il-Mandat ma ġewx deskritti b'mod ċar, u ntużat diċitura li tqajjem dubji dwar jekk l-awturi fit-titolu tar-rikorrenti kellhomx jeddijiet fuq din l-art jew le. Is-soċjetà intimata Mercury plc tgħid ukoll li mid-diċitura wżata fil-kuntratt, hemm indikazzjoni li r-rikorrenti għandhom biss jedd għall-ħlas ta' kumpens f'każ li din l-art tittieħed mill-Gvern ta' Malta b'mod forzat. plc tgħid ukoll li l-kuntratt tal-2010 ma jista' jikkostitwixxi l-ebda prova fir- rigward tal-pretensjonijiet tar-rikorrenti minħabba li fuq dak l-att ma tħallset ebda taxxa mir-rikorrenti, u għalhekk dan il-kuntratt ma jistax jinġieb bħala prova minnhom għal xi jedd li huma jippretendu li għandhom fuq l-art inkwistjoni. Provi u riżultanzi Ir-rikorrenti ppreżentaw kopja ta' pjanta li tindika fejn tinsab l-art mertu ta' dawn il-proċeduri7, kif ukoll kopja tal-kuntratt tat-12 ta' Lulju, 2010, fl-atti tan- nutar John ‘Wismayer li permezz tiegħu l-aħwa Garzia, ilkoll ulied il-perit John Garzia biegħu lir-rikorrenti - 6 tal-proċess. 7 tal-proċess. Qrati tal-Ġustizzja Paġna 13 minn 25 Mandat ta' Inibizzjoni Numru 1949/2018/1 LM Klawsola oħra fl-imsemmi kuntratt taqra hekk: Qrati tal-Ġustizzja Paġna 14 minn 25 Mandat ta' Inibizzjoni Numru 1949/2018/1 LM Ir-rikorrenti ppreżentaw ukoll kopja tal-att ta' diviżjoni tat-18 ta' Ottubru, 1963 fl-atti tan-nutar Maurice Cutajar, fejn sar riferiment għall-fatt li l-perit Edwin Collict Jecheva Farrugia Grech, l-perit John Garzia u l-prof. komproprjetarji ta' żewġ porzjonijiet art, fis-sehem ta' terz indiviż kull wieħed, mill-art magħrufa bħala 'Tal-Għoqod', kontrada 'The Gardens', ġewwa Is-Swatar, Birkirkara, liema art kellha l-kejl ta' ħames mija u tlettax-il qasba kwadra (513q.k.) u ta' tliet mija u sebgħa u għoxrin qasba kwadra (327q.k.), b'kollox il-kejl komplessiv ta' tmien mija u erbgħin qasba kwadra (840 q.k.). Il-partijiet li dehru fuq dak l-att qablu li huma ma xtaqux jibqgħu fi stat ta' komproprjetà u għalhekk ftehmu dwar pjan ta' diviżjoni, li permezz tiegħu l-art inqasmet fi tliet porzjonijiet, waħda tal-kejl ta' mitejn u disgħin qasba (290q.k.), waħda tal-kejl ta' mitejn u erbgħa u għoxrin punt ħamsa qasab kwadri (224.5q.k.) u waħda tal- kejl ta' mitejn u ħamsa u għoxrin punt ħamsa qasab kwadri (225.5q.k.), liema porzjonijiet ġew assenjati lil kull wieħed mill-partijiet fuq dak l-att. Jirriżulta li b'hekk inqasmu total ta' seba' mija u erbgħin qasab kwadri (740q.k.) minn total ta' tmien mija u erbgħin qasba kwadra (840 q.k.). Ir-rikorrenti esebew ukoll sensiela ta' ritratti li juru din il-parti tal-art f'liema stat tinsab, u fejn reċentement ġew osservati inġenji li soltu jintużaw f'xogħol ta' kostruzzjoni.10 Ir-rikorrenti ppreżentaw ukoll kopji ta' ittri legali li ġew skambjati bejn il-partijiet, fosthom ittra mibgħuta minn Mercury plc fis-26 ta' Ġunju, 2017, fejn din qalet li hi kienet ilha tippossjedi l-art inkwistjoni animo domini għal 9 A fol. 13 tal-proċess. 23 tal-proċess. Paġna 15 minn 25 Qrati tal-Ġustizzja Mandat ta' Inibizzjoni Numru 1949/2018/1 LM għadd ta' snin mingħajr ebda interruzzjoni, u li kemm ir-rikorrenti kif ukoll terzi kienu rrikonoxxew lil Mercury plc bħala sid ta' din l-art.11 Ġiet esebita wkoll kopja ta' deċiżjoni mogħtija minn din il-Qorti kif diversament preseduta fl-20 ta' Ottubru, 2005 fl-ismijiet Mercury plc vs. Emanuel sive Manuel Khedhri et12, fejn il-Qorti għamlet eżerċizzju komparattiv bejn it-titolu tas-soċjetà attriċi f'dik il- kawża, u l-prova tat-titolu li ressqu l-konvenuti f'dik il-kawża, sabiex waslet għall-konklużjoni li l-konvenuti kienu għamlu fetħiet li jagħtu għal fuq l-art li f'dik il-kawża ġie ppruvat li hija ta' Mercury plc u mhux ta' Khedhri jew ta' Galea. Dan qiegħed jiġi sottolineat in vista tal-kawżali u tat-talbiet li kellha quddiemha l-Qorti f'dik il-kawża, liema talbiet ma kinux jinkludu dikjarazzjoni li s-soċjetà Mercury plc hija sid assolut u uniku tal-art mertu ta' dawn il-proċeduri, iżda tal- biċċa art li fuqha l-konvenuti f'dik il-kawża fetħu bibien u aperturi. F'eżami komparattiv tat-titolu vantat mill-partijiet f'dik il-kawża, il-Qorti waslet għall- konklużjoni li l-art inkwistjoni f'dik il-kawża tappartjeni lil Mercury plc u mhux lil xi ħadd mill-konvenuti f'dik il-kawża. Il-Qorti semgħet ukoll ix-xhieda ta' Malcolm Persiano, li spjega li hu kien ilu jgħix fl-inħawi għal diversi snin u li meta akkwista l-proprjetà li llum hija r-residenza tiegħu, hu kien jaf li hemm parti mill-art li oriġinarjament kienet miżmuma f'komunjoni, li ma ġietx diviża. Ix-xhud qal li riċentement sar jaf li qiegħed isir xogħol ta' tħaffir fuq din l-art. Ir-rikorrent xehed li l-intimati bdew jagħlqu l- aċċess għall-imsemmija porzjoni diviża ta' art bil-bini ta' gate. Ir-rikorrent jgħid G anness man-nota ppreżentata fis-06.12.2018, seduta stante. I anness man-nota ppreżentata fis-06,12.2018, seduta stante. 50 tal-proċess. Qrati tal-Ġustizzja Paġna 16 minn 25 Mandat ta' Inibizzjoni Numru 1949/2018/1 LM li jekk din ser tingħalaq b'xatba u tinbena, huwa mhux ser ikollu aċċess għal din il-porzjon art li huwa jqis li parti minnha hija tiegħu. Konsiderazzjonijiet legali Skont l-artikolu 873(1) tal-Kap. 12 li jistabbilixxi r-rekwiżiti ġenerali għall-ħruġ ta' Mandat ta' Inibizzjoni, l-iskop ta' mandat ta' din ix-xorta huwa dak li jżomm persuna milli tagħmel kwalunkwe ħaġa li tista' tkun ta' preġudizzju għall- persuna li qed titlob il-Mandat. Illi skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) Ikun sejjer isir xi att li jista' jkun ta' preġudizzju għal xi jedd tar-rikorrenti. periklu jkun għad-dritt fiż-żmien meħtieġ biex jinkiseb pronunzjament fil-mertu, 'l hekk imsejjaħ periculum in mora;14 (2) Iż-żamma tal-imsemmi att tkun meħtieġa biex jiġi mħares dan il-jedd. kont tal-fatt illi s-subinċiż (2) huwa marbut mas-subinċiż (1) tal-artikolu 873 tal- Kap. 12, il-Qorti trid tqis ukoll l-element tal-grad ta' preġudizzju. LXXII.ii.290 u 40, Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 17 minn 25 Qrati tal-Ġustizzja Mandat ta' Inibizzjoni Numru 1949/2018/1 LM jedd prima facie tar-rikorrenti, il-grad ta' preġudizzju rikjest sabiex jiġi akkordat il-ħruġ tal-Mandat, huwa wieħed "li ma jkunx jista' jiġi rrimedjat". Irid jingħad ukoll illi jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l-element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l-insenjament mogħti fid-digriet finali fl-ismijiet Francis Schembri Sultana et vs. Carmelo Schembri Sultana et15: "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi." Il-Qorti m'għandhiex toħroġ Mandat bħal dan jekk ma tkunx soddisfatta li l- imsemmi Mandat huwa neċessarju sabiex jitħarsu l-jeddijiet tar-rikorrent u ċjoè dannu irrimedjabbli li jinneċċesita rimedju adegwabbli. F'sentenzi oħrajn il-Qrati tagħna jkomplu jelaboraw fuq dak li jfisser dannu irrimedjabbli u l-Prim'Awla tal-Qorti Ċivili fil-proċeduri fl-ismijiet Angelo Sammut Vasquez et noe vs. Marin Agius Gatt et "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawża ħsara però li jikkawża ħsara li m'hemmx alternattiva għalih almenu fil-mori tal-kawża jew li l-alternattiva hija sproporzjonata ...". Qrati tal-Ġustizzja Paġna 18 minn 25 Mandat ta' Inibizzjoni Numru 1949/2018/1 LM Dan l-insenjament jirrifletti duttrina illi kienet diġà ġiet stabbilita u enunċjata preċedentement mill-Qrati nostrani fosthom, inter alia, fil-proċeduri fl-ismijiet Victor Spiteri k/a Spiteri De Bono vs. Joseph Massaro et (Rikors Nru. 4216/92) u fid-digriet fl-ismijiet (3) ikun jidher prima facie li r-rikorrent għandu dak il-jedd. Il-liġi tħares il-jedd prima facie bħala rekwiżit meħtieġ għall-ħruġ tal-Mandat. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. Dwar il-prova tal-jedd prima facie, il- Qorti tal-Appell, fid-deċiżjoni tagħha fl-ismijiet Sonia Lau pro et noe vs. "… huwa rekwiżit oġġettiv u mhux soġġettiv, ma jiddependix mill-element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l- jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż huwiex suxxettibbli għal suċċess fl- azzjoni fil-mertu, iżda biss jekk il-jedd pretiż jikkwalifikax bħala tali għall-finijiet oġġettivi tal-liġi. Illi kulma hu meħtieġ, u fl-istess ħin huwa biżżejjed, għall-ħruġ ta' Mandat ta' Inibizzjoni, li jkun hemm fumus boni iuris. Huwa loġiku li billi l-Mandat ta' Qrati tal-Ġustizzja Paġna 19 minn 25 Mandat ta' Inibizzjoni Numru 1949/2018/1 LM Inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-Mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun, jiġifieri b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa' fil-mertu. Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan kulma jmissu jitressaq quddiemha, waqt is-smigħ tal-kawża dwar il-jedd. Dan billi fil-proċess dwar il- mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal- proċess għall-ħruġ ta' Mandat ta' Inibizzjoni għandu biss il-funzjoni strumentali li jikkawtela pretensjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Cohen vs. Capel Cure "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun Qrati tal-Ġustizzja Paġna 20 minn 25 Mandat ta' Inibizzjoni Numru 1949/2018/1 LM ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r- rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat."18 (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it-talba għall-ħruġ tal-Mandat.20 Ikkonsidrat: Permezz tat-talba tagħhom għall-ħruġ ta' dan il-Mandat, ir-rikorrenti qegħdin jittentaw jikkawtelaw il-jedd li huma jippretendu li għandhom fuq porzjon art kontigwa għall-proprjetà li hija r-residenza tagħhom li huma kienu akkwistaw permezz ta' kuntratt datat 12 ta' Lulju, 2010. Minn dan l-akkwist tirriżulta provenjenza ulterjuri li tmur lura għall-1960 meta l-art inkwistjoni magħrufa 19 Ara sentenza fl-ismijiet Avukat Dr John Borg Vassallo vs. Direttur tal-Kuntratti, P.A., 18.07.2008. Qrati tal-Ġustizzja Paġna 21 minn 25 Mandat ta' Inibizzjoni Numru 1949/2018/1 LM bħala 'Tal-Għoqod' fil-limiti ta' Il-Birgu, kienet ġiet akkwistata mill-perit Edwin England Jecheva Farrugia Grech, mill-perit John Garzia u mill-prof. Barbaro Sant, li kienu akkwistaw total ta' tmien mija u erbgħin qasab kwadru (840 q.k.) ta' art b'mod indiviż permezz ta' żewġ kuntratti separati, wieħed tas-17 ta' Settembru, 1960 fl-atti tan-nutar Maurice Mifsud Camilleri, u ieħor tat-3 ta' Diċembru, 1960 fl-atti tan-nutar Paul Galea Taylor. Permezz ta' kuntratt tat-18 ta' Ottubru, 1963, dawn it-tliet individwi għażlu li ma jibqgħux iżommu din l-art f'komunjoni, u resqu għall-pubblikazzjoni ta' att ta' diviżjoni ta' din l-art, fejn l-art inqasmet fi tliet porzjonijiet diviżi, filwaqt li mitt qasba kwadra (100q.k.) minn din l-art baqgħet miżmuma f'komunjoni stante li ma ġietx imdaħħla fil-pjan ta' diviżjoni. Is-suċċessuri fit-titolu tal-perit Edwin Collict Jecheva Farrugia Grech u tal-perit John Garzia huma partijiet fil-proċedura odjerna. Fil-kuntratt tal-akkwist tar-rikorrenti hemm riferiment, anki jekk l-intimati jiddeskrivuh bħala wieħed 'vag', għall-art in kontestazzjoni u mingħajr ma f'dan il-kuntratt ingħataw irjiħat ċari fir-rigward ta' din l-art, intqal li din hi art li fiha l- kejl ta' madwar seba' mitt metru kwadru (700m.k.), kif ukoll sar riferiment għall-fatt li l-vendituri wlied il-perit John Garzia fuq l-att ta' trasferiment favur ir-rikorrenti, kienu qegħdin jittrasferixxu kwalsiasi jedd li huma seta' kellhom fuq din l-art li tifforma l-mertu ta' dan il-Mandat, indikata fil-pjanta annessa mar-rikors promutur bil-kulur oranġjo u roża, kif ukoll kwalsiasi jedd ta' kumpens dovut mill-Gvern ta' Malta f'każ li l-art inkwistjoni tiġi esproprjata għal skopijiet ta' formazzjoni ta' triq, kif jidher li kien il-ħsieb għal diversi snin. dak li semgħet u setgħet tosserva l-Qorti, jidher li l-art inkwistjoni hija waħda li tħalliet abbandunata u mhux mibnija minħabba li lura fis-snin sittin kien hemm Qrati tal-Ġustizzja Paġna 22 minn 25 Mandat ta' Inibizzjoni Numru 1949/2018/1 LM il-ħsieb li minn fuq din l-art tgħaddi triq. Jidher ukoll li din kienet ir-raġuni għaliex din l-art partikolari ma ddaħħlitx fil-kuntratt ta' diviżjoni tal-1963, u minflok baqgħet tinżamm in komuni bejn il-perit England Sant Fournier, il-perit Garzia u l-prof. Barbaro Sant, l-ewwel tnejn awturi fit-titolu tad-drittijiet tal- partijiet f'din il-kawża. Tqis illi huwa ċar li ladarba saret qasma, u l-porzjonijiet li ġew assenjati lil kull wieħed minn dawn l-individwi ġew deskritti b'mod ċar fuq il-kuntratt ta' diviżjoni, bil-kejl li mess lil kull parti bl-irjiħat definiti, il-kumplament tal-art li kienet akkwistata minnhom it-tlieta b'mod indiviż, baqgħet miżmuma b'mod indiviż bejn dawn it-tliet individwi. Kwalunkwe trasferiment tal-art jew tal- proprjetà mibnija fuqha li sar sussegwentement favur terzi, kellu jinkludi fih l- assenjazzjoni ta' kwalsiasi jedd tal-venditur fuq din l-art miżmuma f'komunjoni, inkluż id-dritt li f'każ li din tiġi esproprjata, min ser jakkwista l-art, ikun intitolat għall-ħlas tal-kumpens dovut. Tqis ukoll li l-ebda wieħed mill-komproprjetarji ma jista' minn jeddu jdawwar il-proprjetà b'ħajt u wara jtella' xatba sabiex jagħlaq l-aċċess għal proprjetà li hija miżmuma f'komunjoni, u dan stante li jekk jagħmel hekk, ikun qiegħed japproprja esklussivament għalih dik il-parti tal-art li għadha in komunjoni. Il-Qorti tqis li ictu oculi jidher li r-rikorrenti għandhom pretensjoni x'jikkawtelaw u li minn dak li jirriżulta almenu mill-kuntratti li ġew esebiti f'dawn il-proċeduri sommarji, il-porzjon art inkwistjoni hija miżmuma b'mod indiviż bejnhom u bejn terzi, fosthom l-intimata Mercury plc, u li għalhekk ħadd m'għandu jedd japproprja dik il-porzjon art esklussivament għalih. Id-dubju li jeżisti dwar min hu s-sid ta' din l-art semmai jirriżulta mid-dikjarazzjoni fil-kuntratt tal-akkwist Paġna 23 minn 25 Qrati tal-Ġustizzja Mandat ta' Inibizzjoni Numru 1949/2018/1 LM tar-rikorrenti, li din l-art kienet ġiet milquta minn notice to treat, u għalhekk mhux ċar jekk illum il-ġurnata s-sid tagħha hux il-Gvern ta' Malta, jew inkella humiex il-partijiet flimkien ma' terzi. Il-Qorti tinsab konvinta però, li l-jeddijiet ta' proprjetà esklussiva li qiegħda tivvanta Mercury plc fuq din l-art ma jsibux sostenn fil-kuntratti li ġew ippreżentati fl-atti ta' dawn il-proċeduri. Jirriżulta għalhekk li l-komproprjetarji tal-art kollha kemm huma għandhom jedd għat-tgawdija ta' din l-art u li l-aċċess għaliha għandu jibqa' wieħed liberu u mhux ikkontrollat bit-twaħħil ta' xi xatba jew b'xi mezz ieħor, almenu sakemm tinqata' l-kawża fil-mertu. Il-Qorti kkonsidrat ukoll li jekk l-intimati jitħallew ikomplu bix-xogħol li bdew fuq l-art inkwistjoni, b'mod li ser iċaħħdu lir-rikorrenti mill-aċċess liberu li kellhom għal din l-art, għat-tul ta' żmien kollu li fih ir-rikorrenti ser ikunu mċaħħdin minn din l-art, ser jinħoloq preġudizzju irrimedjabbli għalihom stante li m'hemmx mod kif ir-rikorrenti jistgħu jirkupraw iż-żmien jew it-tgawdija ta' dik l-art wara li tiġi fi tmiemha l-kawża fil-mertu. Jirriżulta wkoll li l-art tħalliet abbandunata u ma tinħadimx għal diversi snin, u għalhekk lanqas mhu l-każ li s-soċjetà intimata Mercury plc ser tisfa ppreġudikata jekk dan l-istatus quo jinżamm għal ftit taż- żmien ieħor sakemm tintqata' l-kawża fil-mertu. Illi għar-raġunijiet hawn fuq mogħtija, il-Qorti qiegħda tilqa' b'mod definittiv it-talba tar-rikorrenti għall-ħruġ ta' Mandat ta' Inibizzjoni sabiex jikkawtelaw Qrati tal-Ġustizzja Paġna 24 minn 25 Mandat ta' Inibizzjoni Numru 1949/2018/1 LM il-jeddijiet tagħhom billi jżommu lill-intimati milli jokkupaw, jagħlqu l-aċċess u japproprjaw esklussivament għalihom il-porzjon art ta' madwar ħames mija u ħamsa u disgħin metru kwadru (595m.k.) formanti parti mill-għalqa 'Tal- Għoqod' fil-limiti ta' Il-Birgu, liema porzjoni ta' art hija mmarkata bil-kuluri oranġjo u roża fuq il-pjanta annessa bħala 'Dok. Spejjeż ta' din il-proċedura a karigu tas-soċjetà intimata Mercury plc. Mogħti kameralment fid-19 ta' Diċembru, 2018. Qrati tal-Ġustizzja Paġna 25 minn 25